JEGYZŐKÖNYV

Délegyháza Község Önkormányzat Polgármesterének 2020. december 11-én hozott döntéseiről

A 2011. évi CXXVIII. számú a katasztrófavédelemről és a hozzá kapcsolódó egyes törvények módosításáról szóló törvény 46. § (4) bekezdés értelmében:

*„ Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti. ”*

A vészhelyzetre való tekintettel személyes megjelenéssel járó bizottsági és a testületi ülések elmaradnak a rendkívüli helyzet fennállásának időtartama alatt.

Délegyháza Község Önkormányzatának Polgármestere a következő napirendi pontok vonatkozásában döntött:

1. **Beszámoló a jegyzői adóhatósági tevékenységről**
2. **A Délegyházi Polgármesteri Hivatalban foglalkoztatott köztisztviselőkkel szemben a 2021. évre támasztandó teljesítménykövetelmények alapjául szolgáló célok meghatározása**
3. Délegyháza Község Önkormányzatának Polgármestere az első napirendi pont tekintetében az alábbi határozatot hozta:

**249/2020.(XII.11.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva eldönti, hogy elfogadja a jegyzői adóhatóság 2020. évi tevékenységéről készült beszámolót.**

**Határidő: azonnal**

**Felelős: Jegyző**

1. Délegyháza Község Önkormányzatának Polgármestere a második napirendi pont tekintetében az alábbi határozatot hozta:

**250/2020.(XII.11.) számú képviselő-testületi határozat**

**Délegyháza Község Önkormányzatának Polgármestere a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény (továbbiakban Kat.) 46.§-ának (4) bekezdése alapján a Képviselő-testület jogkörében eljárva a Délegyházi Polgármesteri Hivatalban foglalkoztatott köztisztviselőkkel szemben a 2021. évre támasztandó teljesítménykövetelmények alapjául az alábbi célokat határozza meg:**

**1. A Polgármesteri Hivatal működése területén:**

**1.1. Hatékony, eredményes, gyors, jogszerű ügyintézés.**

**1.2. A hivatali ügyintézésben a szolgáltató jelleg érvényesítése, ügyfélbarát ügyintézés, a lehetőségekhez képest az eljárások egyszerűsítése.**

**1.3. A tevékenységre vonatkozó jogszabályok változásának fokozott figyelemmel kísérése.**

**1.4. Az önkormányzati rendeletek hatályosulásának figyelemmel kísérése, folyamatos vizsgálata, ennek alapján a szükséges rendelet-módosítások előkészítése, a rendeletek betartásának ellenőrzése.**

**1.5. A hivatali működés alapdokumentumainak folyamatos aktualizálása (SzMSz, alapító okirat, munkaköri leírások, szabályzatok, stb.).**

**1.6. Az önkormányzat és a Hivatal által vezetett különböző nyilvántartások pontos és naprakész vezetése, az ennek érdekében szükséges egyeztetések folyamatos végzése.**

**1.7. Elektronikus ügyintézés hatékony ellátása.**

**2. Településfejlesztés és településüzemeltetés területén:**

**2.1. Ingatlan- és egyéb vagyon optimális, hatékony hasznosítása.**

**2.2. A településrendezési eszközök felülvizsgálata kapcsán szükséges intézkedések megtétele.**

**2.3. A település közterületi rendjének, tisztaságának, és rendeltetésszerű használatának folyamatos biztosítása, egységes településkép kialakítása, a településközpont kialakításával kapcsolatos feladatok ellátása.**

**2.4. Közfoglalkoztatás hatékony megvalósítása.**

**2.5. Új pályázati lehetőségek felkutatása és a megfelelő pályázatokon való részvétel.**

**2.6. Az önerős és pályázat keretében megvalósuló útfelújítások, a Hunyadi János Általános Iskola bővítésével kapcsolatos feladatok eredményes ellátása.**

**3. Gazdálkodás területén:**

**3.1. Adóbevételek növelése az eddigi gyakorlatnak megfelelően: ennek érdekében az adóztatható ingatlanok további felkutatása, a behajtás hatékonyságának további növelése, végrehajtási intézkedések foganatosítása, adóellenőrzések számának, és hatékonyságának növelése minden adónem tekintetében.**

**3.2. A továbbiakban is az önkormányzat ésszerű, költségtakarékos gazdálkodásának biztosítása, a működési kiadások csökkentése, ennek érdekében: Az önkormányzati intézmények és a főzőkonyha működésének, gazdálkodásának folyamatos figyelemmel kísérése, ellenőrzése. Az intézmények ösztönzése a költségkímélő, racionális gazdálkodásra, pályázatok készítésére és benyújtására, külső források felkutatására.**

**3.3. Intézményi bevételek beszedése, hátralékok csökkentése, behajtás hatékonyságának növelése.**

**3.4. Az éves költségvetés, zárszámadás, tájékoztatók határidőben történő, pontos, valóságot tükröző módon történő elkészítése, az előirányzatok, analitikák folyamatos, pontos vezetése.**

**A Képviselő-testület felkéri a jegyzőt a Polgármesteri Hivatal köztisztviselői 2021. évi teljesítménykövetelményeinek meghatározására, valamint a polgármestert a jegyző 2021. évi teljesítménykövetelményeinek meghatározására – a fenti célok alapul vételével.**

**Határidő: 2021. január 31.**

**Felelős: jegyző, polgármester**

k.m.f.

dr. Riebl Antal dr. Molnár Zsuzsanna

polgármester jegyző